Kolmandal oktoobril kirjutas paavst Franciscus alla oma kolmandale entsüklikale ehk ringkirjale «Omnes fratres» (itaalia keeles «Fratelli tutti», eesti keeles «Vendadena kõik»). «Omnes fratres» on eriline muuseas selle poolest, et tsiteerib paavst Franciscuse 2018. aasta 25. septembril Tallinnas peetud kõnesid ning arendab ideesid, mida paavst meie juures väljendas, eriti kohtumisel vaimuelu esindajatega.
Entsüklikas näeb paavsti Kadrioru-kõne mõtteid
Entsüklikad on katoliku kiriku kõige tähtsamad õpetuslikud dokumendid, kus paavstid on traditsiooniliselt väljendanud oma maailmavaadet ja välja pakkunud konstruktiivseid lähenemisi meie maailma suurimatele probleemidele, eriti sotsiaalses valdkonnas.